Isabelle de Charrière

**Isabelle de Charrière** (☆ 20 di oktober 1740 na Zuilen, Hulanda – † 27 di december 1805 na Colombier, Suisa), tambe conoci como **Belle van Zuylen**, tabata un escritora Hulandes-Frances den tempo di Iluminacion. El a bira conoci pa su carta, pamfleta y obranan musical y teatral, y pa su critica riba normanan social di su epoca. De Charrière tabata skirbi principalmente na Frances, idioma preferi pa e elite Hulandes di su tempo. 

## Bida
De Charrière a nace como Isabelle van Tuyll van Serooskerken na Slot Zuylen, un kasteel na Zuilen, cerca di Utrecht, Hulanda. E tabata e yiu mayor di shete yiu di Diederik Jacob van Tuyll van Serooskerken (1707–1776) y Jacoba Helena de Vicq (1724–1768). Su famia tabata rico y tabatin cas na diferente parti di Hulanda. 

El a casa cu Charles-Emmanuel de Charrière de Penthaz (1735–1808), ex-docente di su ruman homber. E pareha a biba entre Hulanda, Ginebra y Paris. De Charrière a hereda un fortuna amplio, cu ta origina pa gran parti for di companianan Hulandes cu a enrikece nan mes danki na sclabitud. Den su trabou literario, e mes a critica e sistema colonial. A pesar di e critica aki, De Charrière a keda doño di diferente plantage na Surinam durante su bida.  

## Educacion
Na 1750, De Charrière a bay studia na Ginebra, Suisa, un oportunidad raro pa un mucha muhe den e epoca ey. El a studia idiomanan y musica, pero tambe matematica y fisica. Frances tabata su idioma preferi y gran parti di su obra a wordo skirbi den e idioma aki.

## Critica
Den su obra, De Charrière a duna critica riba diferente tema cu den su tempo tabata controversial. El a duna critica riba, por ehempel, e diferencia entre educacion cu yiunan homber ta ricibi versus educacion cu yiunan muhe ta ricibi. Durante De Charrière su bida y despues di su fayecemento ainda, tabata comun cu e yiu homber den famia lo ricibi enseñansa den diferente materia, mientras e yiu muhe lo ricibi enseñansa specificamente pa hende muhe. Hende muhe lo haya les di musica, moda y cuido di cas, mientras cu nan ruman hombernan lo haya les di matematica, fisica, filosofia y otro materianan. Mucha muhe lo ricibi instruccion limita cu ta prepara nan pa matrimonio. Esaki tabata e norma den e circulonan cu De Charrière tabata frecuenta, cu tabata circulonan di clase halto y famia di placa. De Charrière no ta conoci pa a duna critica riba e diferencia entre hende muhe y hende homber den otro clasenan social.  

El a duna comentario critico riba moralidad y e sistema di colonialismo, incluyendo e dependencia riba rikesa genera pa esclavitud. Esaki a pone De Charrière como un figura di Iluminacion cu no tabata solamente skirbi literario, sino tambe a contribui na e debatenan moral y social di su tempo.

## Link externo
* https://www.belle-van-zuylen.eu/site-charriere/fra/index.htm
* https://www.belle-van-zuylen.eu/
* Correspondance d'Isabelle de Charrière

## Bibliografia
* Philippe Godet: *Madame de Charrière et ses amis, d’après de nombreux documents inédits (1740-1805) avec portraits, vues, autographes, etc.*. Genève, A. Jullien, 1906 (xiii,519 p. + 448 p.). Genève, Slatkine Reprints, 1973.
* Geoffrey Scott. *The portrait of Zélide*. London, Constable, 1925. xiii, 215 p. *Scott on Zélide : the portrait of Zélide*. Introduction by Richard Holmes. London, Flamingo, 2002. Reprint by Turtle Point Press, New York, 2010. 256 p. with an introduction by Shirley Hazzard, afterword by Richard Dunn.
* Constance Thompson Pasquali, *Madame de Charrière à Colombier : iconographie*, Neuchâtel, Bibliothèque de la Ville, 1979
* C.P. Courtney. *A preliminary bibliography of Isabelle de Charrière (Belle de Zuylen)*. Oxford, Voltaire Foundation, 1980. 157 p.
* C.P. Courtney. *Isabelle de Charrière (Belle de Zuylen). A secondary bibliography*. Oxford, Voltaire Foundation, 1982. 50 p.
* C.P. Courtney. *Isabelle de Charrière and the 'Character of H.B. Constant'. A false attribution*. In: French Studies (Oxford), 36 (1982), no. 3, p. 282-289.
* C.P. Courtney, *Isabelle de Charrière (Belle de Zuylen). A biography*. Oxford, Voltaire Foundation, 1993. 810 p. 
* Kathleen M. Jaeger, *Male and Female Roles in the Eighteenth Century. The Challenge to Replacement and Displacement in the Novels of Isabelle de Charrière*, New York, Peter Lang, 1994. XI, 241 pp. 
* C.P. Courtney, *Belle van Zuylen and Philosophy*. Utrecht, Universiteit Utrecht, 1995. 32 p.
* Jacquline Letzter, *Intellectual tacking. Questions of education in the works of Isabelle de Charrière*. Amsterdam, Rodopi, 1998. 217 p. 
* Jacquline Letzter and Robert Adelson, *Women Writing Opera: Creativity and Controversy in the Age of the French Revolution*. Berkeley, University of California Press, 2001. xvii, 341 p. 
* Carla Alison Hesse, *The other enlightenment: how French women became modern*. Princeton NJ, Princeton University Press, 2001. - XVI, 233p. 
* Vincent Giroud and Janet Whatley, *Isabelle de Charrière. Proceedings of the international conference held at Yale University, 2002*. New Haven CT. The Beinecke rare book and manuscript library, 2004. v, 151 p. 
* Jelka Samsom, *Individuation and attachment in the works of Isabelle de Charrière* New York, Peter Lang, 2005. 
* Monique Moser-Verrey, *Isabelle de Charrière and the Novel in the 18th century*. Utrecht, Universiteit Utrecht, 2005. 32 p.
* Nicole Pellegrin, *Useless or pleasant? Women and the writing of history at the time of Belle van Zuylen (1740–1805)*. Utrecht, University Utrecht, 2005. 32 p.
* Suzan van Dijk, Valérie Cossy, Monique Moser, Madeleine van Strien, *Belle de Zuylen/Isabelle de Charrière: Education, Creation, Reception*. Amsterdam, Rodopi, 2006, 343 p. 
* Gillian E. Dow, *Translators, interpreters, mediators: women writers 1700-1900*. [Mary Wollstonecraft, Isabelle de Charrière, Therese Huber, Elizabeth Barrett Browning, Fatma Aliye, Anna Jameson, Anne Gilchrist] Oxford, Peter Lang, 2007. 268 p. 
* Heidi Bostic, *The fiction of enlightenment: women of reason in the French eighteenth century* [Francoise de Graffigny, Marie-Jeanne Riccoboni, Isabelle de Charrière]. Newark DE, University of Delaware Press, 2010. 270 p.